b'\n_START_ARTICLE_\n\xc3\x89mile Durkheim\n_START_SECTION_\nDarbo pasidalijimas visuomen\xc4\x97je\n_START_PARAGRAPH_\nSavo disertaciniame darbe \xe2\x80\x9eDarbo pasidalijimas visuomen\xc4\x97je\xe2\x80\x9c Durkheimas i\xc5\xa1k\xc4\x97l\xc4\x97 socialinio solidarumo paradigm\xc4\x85, pl\xc4\x97tot\xc4\x85 per vis\xc4\x85 v\xc4\x97lesn\xc4\x99 karjer\xc4\x85. Jo teigimu sociumo vienyb\xc4\x97 n\xc4\x97ra prievartin\xc4\x97s, i\xc5\xa1orin\xc4\x97s j\xc4\x97gos prie\xc5\xbeastis. \xc5\xbdmones kartu laiko vidiniai saitai. \xc5\xa0iame darbe jis nagrin\xc4\x97jo vidin\xc4\x97s socialinio gyvenimo normas, kuriomis kuriamas solidarumas. Durkheimo teigimu, darbin\xc4\x97 specializacija yra didesnio solidarumo prie\xc5\xbeastis. Darbo pasidalijimo nulemt\xc4\x85 solidarum\xc4\x85 jis pavadino organiniu solidarumu, o nepasiskirs\xc4\x8diusioje visuomen\xc4\x97je, kurioje saitai tarp individ\xc5\xb3 apsiriboja giminyst\xc4\x97s ry\xc5\xa1iais, dominuojant\xc4\xaf\xc2\xa0\xe2\x80\x93 \xe2\x80\x9emechaniniu solidarumu\xe2\x80\x9c.\n_START_SECTION_\nElementariosios religinio gyvenimo formos\n_START_PARAGRAPH_\n\xc5\xa0iame antropologiniame veikale i\xc5\xa1analizavo Australijos aborigen\xc5\xb3 ir \xc5\xa0iaur\xc4\x97s Amerikos ind\xc4\x97n\xc5\xb3 giminyst\xc4\x97s sistemas, toteminius tik\xc4\x97jimus ir ritualus. Tai jam pad\xc4\x97jo prieiti i\xc5\xa1vados, kad \xc5\xbemon\xc4\x97s suvokia pasaul\xc4\xaf per socialiai i\xc5\xa1moktas (ir sukurtas) klasifikacines sistemas. Visos klasifikacijos yra binarin\xc4\x97s.'